ועדת הכנסת, כנסת 18, פרוטוקול מספר 121, 2010-11-09 00:00

יריב לוין: רבותיי, התכנסנו כאן לישיבתנו ה-121.

יריב לוין: אחמד מרמז שאנחנו הולכים לדון בהגדלת מספר חברי הכנסת.

יריב לוין: הנושא כרגע הוא רביזיה על ההחלטה לאשר את הצעת חוק הפסקת תשלום שכר, גמלה ותשלומים אחרים לחבר כנסת ולחבר הכנסת לשעבר בשל עבירה (תיקוני חקיקה), התש"ע-2010, מס' פ/2502/18.

יריב לוין: הצעת חברי הכנסת: ישראל חסון, יריב לוין וקבוצת חברי כנסת בקריאה ראשונה.

יריב לוין: בקשת הרביזיה של חבר הכנסת טיבי.

יריב לוין: בבקשה.

אחמד טיבי: אני הייתי בדיון, ביקשתי לדעת מתי ההצבעה.

אחמד טיבי: אמרת שאתה לא יודע.

אחמד טיבי: רק יצאתי מחוץ לחדר ועשית הצבעה.

יריב לוין: לא אמרתי שאני לא יודע, אמרתי שהיא תהיה היום והיא תהיה ברגע שנסיים את הדיון.

אחמד טיבי: אכן היא היתה היום.

רוברט אילטוב: אז אתה רוצה לקיים רק הצבעה?

יריב לוין: אמרתי שהיא תהיה היום.

יריב לוין: חבר הכנסת טיבי, בוא נדייק.

יריב לוין: אמרתי שהיא תהיה היום ואמרתי שהיא תהיה ברגע שנסיים את הדיון.

יריב לוין: מתי נסיים את הדיון לא אני ולא אתה ולא אף אחד יכול היה לדעת.

אחמד טיבי: אדוני, מטרת הרביזיה היא להצביע על הסכנה שבפגיעה בפנסיה של חבר כנסת לשעבר ולכן היא מתבקשת.

אחמד טיבי: תודה.

יריב לוין: תודה.

יריב לוין: מי בעד הרביזיה של חבר הכנסת טיבי?

יריב לוין: הצבעה     בעד – 1 נגד – 8 נמנעים – אין

יריב לוין: 1 בעד, 8 נגד, נמנעים אין.

יריב לוין: לפיכך אני קובע שהרביזיה נדחתה.